
Szemcsés talaj feszültségállapotának és feszültségtörténetének hatása a nyíróhullámok terjedési sebességére

Kutatásaim során a felszín közeli építményeket leginkább károsító, nyíróhullám
terjedési sebesség értékeinek változásait vizsgáltam szemcsés talajmintákban,
különböző feszültségi állapotok illetve eltérő feszültségpályák mentén. A
kísérletekhez triaxiális készüléket használtam a talajminta terhelésére, melyhez
tartozó vezérlő rendszer segítségével szabályozhattam a cellanyomás illetve a
tengelyirányú nyomás értékeit. A nyíróhullámok gerjesztéséhez az úgynevezett
Bender Element eszközt használtam, melynek lényegi elemei a piezoelektromos
lemezkék.
A mért adatpontokat feldolgozva a következő öt fő paraméter kapcsolatát
vizsgáltam:
Nyíróhullám terjedési sebessége és a feszültségarány kapcsolata, nyírási modulus
és az átlagos feszültségi szint, illetve a terjedési sebesség és a cellanyomás
kapcsolatát, továbbá a feszültségpálya és a talajszemcsék közötti kontaktfelületek
jelentőségét a terjedési sebesség szempontjából.



